Завршивши основну школу, уписала је Земунску гимназију, где се није снашла у природно-математичком смеру, и због физике је понављала разред. Пошто је завршила средњу школу, уписала је Правни факултет у Београду, на који никада више није отишла, јер је открила своју праву љубав — глуму. Уписала је Факултет драмских уметности у Београду и одмах је почела да спрема испите. ФДУ је завршила за 3 године, дајући све испите у предроку. Убрзо после њеног дипломирања, почело је НАТО бомбардовање СРЈ, и извадила је све потребне документе како би отишла у Аустралију. Међутим, почела је да добија понуде за улоге у позоришним представама, због чега је и остала у Србији.